-^ 56 ^ 



meget mangelfulde, og da denne Slags Maalinger som en Følge 

 deraf kun foretages meget sparsomt, uagtet det er indlysende, 

 at det omtrent er ligesaa vigtigt at kjende Fordampningens, 

 som Hegnmængdens Størrelse for de forskjellif-'C Lande, 

 saa tro vi ved denne Lejlighed at burde henlede Op- 

 mærksomheden paa et af medundertegnede Colding i foran- 

 førte Afhandling af 1860 beskrevet Fordampnings-Apparat af 

 ejendommelig Konstruktion, som har været i Virksomhed her i 

 over 25 Aar og hvormed der er udført en Række af meget in- 

 teressante og paalidelige Forsøg over Fordampningen. Af de 

 deri anførte Resultater skulle vi blot fremhæve, at den aarlige 

 Fordampning fra blankt Vandspejl beløber sig hos os omtrent til 

 en Tredjedel mere, end den aarlige Regnmængde, saml at fra fug- 

 tige Enge kan den aarlige Fordampning stige til over det Dob- 

 belte af Regnmængden. 



Da det ikke er os bekjendt, at der noget andet Sted er ud- 

 ført omfattende Forsøg over Grundvandets forskjellige vandførende 

 Lag, og da Kundskab om denne Art af Strømningsforhold, lige- 

 som Kundskab om Fordampningen og Regnmængden er et vig- 

 tigt Moment ved Bedømmelsen af de heromhandlede Vandbe- 

 vægelser, saa skulle vi endvidere henlede Opmærksomheden paa 

 den vedlagte Afhandling af medundertegnede Colding: «(9m 

 Lovene for Vandets Bevægelse i Jorden.« Kjøbenhavn 1872. Den 

 er grundet dels paa en Mængde Undersøgelser, der ere udførte 

 ved forskjellige artesiske Kilder, som ere borede i Omegnen af 

 Kjøbenhavn og som til en væsentlig Grad forsyner Hovedstaden 

 med Drikkevand, dels paa en Række af selvstændige Forsøg 

 over Vandets Bevægelse i forskjellige Jordarter. 



Med Hensyn til Regnmængderne for Kjøbenhavn i Løbet af 

 Tiden fra Aaret 1751 til 1851 skulle vi sluttelig henvise til den 

 vedlagte Afhandling af Professor Pedersen: »Skildring af Dan- 

 marks Fugtighedsforhold, Kjøbenhavn (853,» og med Hensyn til 

 de senere Aars Fugtighedsforhold, til Maanedsberetningerne i det 

 Kongelige Danske Videnskabernes Selskabs »Oversigter«. 



